Το Gazzetta.gr σε συνεργασία με το Ινστιτούτο Αθλητικής Ανάλυσης , αναλύει τις αναμετρήσεις της Souper League. Οι πιστοποιημένοι αναλυτές- σπουδαστές του Ινστιτούτου σε συνεργασία με το InstatScout Πέντραγκ Σομπότοβιτς και Γιώργος Μάντζιαρης, αναλύουν τον ντέμπι της Τούμπας, όπου ο ΠΑΟΚ επικράτησε της ΑΕΚ με 2-0.

Για να δείτε τους πίνακες σε μεγάλη ανάλυση, κάντε κλικ επάνω τους.

ΠΩΣ ΞΕΚΙΝΗΣΑΝ

Ο ΠΑΟΚ παρατάχθηκε με 4-2-3-1 και ως επί το πλείστον οι παίκτες του κράτησαν τις θέσεις τους και μέσα στον αγωνιστικό χώρο. Μόνη εξαίρεση ήταν ο Πρίγιοβιτς, ο οποίος έβγαινε εκτός της αντίπαλης περιοχής και έπαιζε στο πλευρό του Πέλκα. Η ΑΕΚ ξεκίνησε και τελείωσε το ντέρμπι με 4-4-2 και μπορεί κάποιος να παρατηρήσει πως ο Μπακασέτας συνέκλινε στον άξονα και ο Μπακάκης «είχε» όλη την πλευρά.

ΟΜΑΔΙΚΑ ΣΤΑΤΙΣΤΙΚΑ

H AEK είχε περισσότερες τελικές από τον ΠΑΟΚ, όμως οι γηπεδούχοι ήταν πιο εύστοχοι, ενώ μπορεί ο «Δικέφαλος του Βορρά» να κατέγραψε περισσότερες επιθέσεις (102-90), η Ενωση είχε μεγαλύτερο αριθμό αντίστοιχων φάσεων στο επιθετικό τρίτο (46-31) και στην περιοχή του πέναλτι (15-10).

Στις περισσότερες στατιστικές κατηγορίες στις πάσες οι δύο ομάδες είχαν περίπου ίδια ποσοστά, όμως οι «κιτρινόμαυροι» ήταν πιο απειλητικοί καθώς υπερτέρησαν σε κατηγορίες όπως πάσες-κλειδιά (9/13 έναντι 3/5), πάσες στο χώρο του πέναλτι (13/28 έναντι 6/17), σέντρες (5/17 έναντι 1/6) και πάσες στο επιθετικό τρίτο (95/127 έναντι 64/100).

Αντίθετα ο ΠΑΟΚ εκμεταλλεύτηκε σε πολύ μεγαλύτερο βαθμό τις αντεπιθέσεις που του παρουσιάστηκαν (5/11 έναντι 1/13).

ΑΤΟΜΙΚΑ ΣΤΑΤΙΣΤΙΚΑ ΠΑΟΚ

Οι Πρίγιοβιτς και Μάτος έλαβαν την υψηλότερη βαθμολογία, ενώ αμέσως μετά ακολούθησε ο Μαουρίτσιο. Στον αντίποδα ο Πέλκας ήταν εκείνος που πήρε τη χαμηλότερη.

Ο Μαουρίτσιο έδειξε πολύ σημαντικός για την ομάδα του τόσο επιθετικά όσο και αμυντικά, καθώς βοήθησε τον ΠΑΟΚ να «πάρει» το κέντρο, έχοντας πολύ καλά ποσοστά στις μονομαχίες (17/22), στις ντρίμπλες (7/7), στα τάκλιν (2/3) και στις πάσες στο επιθετικό τρίτο (7/10). Ο Πρίγιοβιτς από την πλευρά του είχε το απόλυτο σε αναλογία τελικών/γκολ (2/2).

ΑΤΟΜΙΚΑ ΣΤΑΤΙΣΤΙΚΑ ΑΕΚ

Ο Μπακασέτας έλαβε την υψηλότερη βαθμολογία για την ΑΕΚ, ενώ πολύ καλή αξιολόγηση έλαβαν και οι Λαμπρόπουλος, Οικονόμου, αν και όπως θα δούμε παρακάτω, φέρουν μεγάλο μερίδιο ευθύνης και στα δύο γκολ που δέχτηκε η Ενωση. Ο Μάνταλος από την πλευρά του είχε άρα πολλές χαμένες μονομαχίες (3/20), όπως και λάθη (19), ήταν όμως ο πιο απειλητικός παίκτης της ΑΕΚ με 4/6 πάσες κλειδιά, 16/25 πάσες στο επιθετικό τρίτο και με 4/9 πάσες στο χώρο του πέναλτι.

Στον άξονα ο Σιμόες ναι μεν είχε πάρα πολύ καλό ποσοστό στις πάσες (37/39), όμως έκανε πολύ λιγότερες επαφές με τη μπάλα από τους αντίστοιχους παίκτες του ΠΑΟΚ.

MVP

ΑΛΕΞΑΝΤΕΡ ΠΡΙΓΙΟΒΙΤΣ

ΤΟ ΠΡΕΣΙΝΓΚ ΤΗΣ ΑΕΚ

Στα αξιοσημείωτα της αναμέτρησης ήταν το πρέσινγκ ψηλά που έκανε η ΑΕΚ, κυρίως στα πρώτα λεπτά του ντέρμπι.

ΤΑ ΓΚΟΛ

ΤΟ 1-0

Ο Λαμπρόπουλος υπέπεσε σε λάθος, αλλά την ίδια στιγμή ο Οικονόμου δεν κατάφερε να το διορθώσει επειδή δεν κρατούσε το βάθος. Οι δύο στόπερ της ΑΕΚ είχαν κακή επικοινωνία μεταξύ τους και ο Πρίγιοβιτς τους βγήκε στην... πλάτη.

ΤΟ 2-0

Στην αρχή της φάσης η ΑΕΚ έχει 5 παίκτες πίσω από την μπάλα, αλλά παρόλα αυτά 2 ποδοσφαιριστές της έχουν τη δυνατότητα να κόψουν την αντεπίθεση με φάουλ ή να την καθυστερήσουν με πίεση πάνω στην μπάλα. Στην εξέλιξή οι δύο κεντρικοί αμυντικοί της Ενωσης αφήνουν ανενόχλητο τον Πρίγιοβιτς, καθώς ο μεν Λαμπρόπουλος πρέπει να είναι κάλυψη σε ενδεχόμενο ντρίμπλας του Μάτος και ο Οικονόμου να μαρκάρει τον Σέρβο φορ. Κάτι που δεν έγινε.